**ZAHTEVA ZA UVELJAVLJANE PRAVIC POSAMEZNIKA V POVEZAVI Z NJEGOVIMI OSEBNIMI PODATKI**

Pošta Slovenije skladno z veljavno zakonodajo na področju varstva osebnih podatkov posameznikom omogoča uveljavljanje pravic v povezavi z njihovimi osebnimi podatki, ki jih obdeluje. Posameznik lahko v povezavi s svojimi osebnimi podatki uveljavlja naslednje: pravico do seznanitve, pravico do popravka, pravico do izbrisa, pravico do omejitve obdelave in pravico do prenosa osebnih podatkov posameznika ter možnost podaje ugovora v povezavi z obdelavo svojih osebnih podatkov. Posameznik lahko uveljavi svoje pravice tako, da lastnoročno podpisano zahtevo:

* odda v najbližji poslovalnici Pošte Slovenije, kjer bo posameznik osebno identificiran z vpogledom v osebni dokument
* pošlje po pošti na naslov: Pooblaščena oseba za varstvo podatkov, Pošta Slovenije d.o.o., Slomškov trg 10, 2500 Maribor
* pošlje po elektronski pošti na naslov [dpo@posta.si](mailto:dpo@posta.si), kjer namesto lastnoročnega podpisa uporabite elektronski podpis s kvalificiranim digitalnim potrdilom

Za podajo zahteve priporočamo uporabo tega obrazca, lahko pa posameznik svojo zahtevo poda tudi v drugi obliki, vendar mora pri tem upoštevati, da ima zahteva vse potrebne sestavine. Zahtevo bo obravnavala pooblaščena oseba in nanjo odgovorila v predpisanih rokih. Lahko se zgodi, da bo posameznik kontaktiran s strani pooblaščene osebe z namenom pridobitve dodatnih podatkov glede zahteve ali pozvan da se osebno identificira.

**POMEMBNO: V zahtevi mora posameznik navesti oz. posredovati tudi druge pomembne podatke in okoliščine, da lahko vaše osebne podatke najdemo oz. ugotovimo ali jih hranimo ali ne.**

**V kolikor boste podali zgolj splošno zahtevo se je potrebno zavedati, da je ne moremo izpolniti v celoti in vam bodo posredovane samo informacije v zvezi s poštnimi in denarnimi storitvami. Za mnoge obdelave osebnih podatkov boste morali posredovati dodatne podatke (npr. za posnetke video nadzornega sistema morate sporočiti lokacijo, datum in čas, prav tako se mora operater seznaniti z vašim izgledom).**

1. **OSEBNI PODATKI VLAGATELJA ZAHTEVE**

|  |  |
| --- | --- |
| Ime in priimek: |  |
| Naslov: |  |
| Rojstni datum/EMŠO/Davčna številka ali drug podatek za identifikacijo[[1]](#footnote-1): |  |
| Vrsta osebnega dokumenta  številka osebnega dokumenta in  UE, ki ga je izdala[[2]](#footnote-2) |  |
| Elektronski naslov (neobvezno)[[3]](#footnote-3) : |  |
| Telefonska številka (neobvezno)3 : |  |

1. **VRSTA ZAHTEVE**

Spodaj podpisani uveljavljam naslednje pravice v povezavi s svojimi osebnimi podatki (označite ustrezno):

|  |  |
| --- | --- |
|  | pravico **do seznanitve** (če uveljavljate to pravico, prosim da izpolnite točko 2.1. v tem obrazcu, kjer je podrobneje razdelano kateri podatki – katere evidence vas zanimajo) |
|  | pravico **do popravka** svojih osebnih podatkov (navesti je potrebno kateri podatki so po vašem mnenju napačni in ob tem navesti pravilne podatke ter posredovati ustrezna dokazila oz. navesti prave podatke) |
|  | pravico **do izbrisa (pozabe)** svojih osebnih podatkov (navesti je potrebno podatke za katere želite da jih izbrišemo, pri tem je potrebno upoštevati, da pravica do izbrisa ni absolutna in da za osebne podatke, ki se ne zbirajo na podlagi osebne privolitve praviloma pravice ne boste mogli uveljaviti) |
|  | pravico **do omejitve obdelave** svojih osebnih podatkov (navesti je potrebno za katere osebne podatke zahtevate omejitev uporabe in na kakšni podlagi, pri tem upoštevajte, da tudi ta pravica ni absolutna in obstaja možnost, da je ne boste mogli uveljaviti) |
|  | pravico **do prenosljivosti** svojih osebnih podatkov (navesti je potrebno za katero obdelavo oz. osebne podatke zahtevate to pravico, prav tako je potrebno navesti konkretno v kakšni obliki jih želite) |
|  | pravico **do ugovora** (navesti je potrebno obdelavo oz. za katere svoje osebne podatke zahtevate to pravico, pravica se uveljavlja za obdelave, ki temeljijo na zakonitem interesu, v praksi gre predvsem za primere neposrednega trženja ali obveščanja) |

Za vsako od označenih zahtev je potrebno v nadaljevanju napisati ustrezno obrazložitev, to storitev v točki 3 na zadnji strani obrazca.

* 1. **ZAHTEVA PO SEZNANITVI (izpolnite če ste označili da uveljavljate pravico do seznanitve)**

Označite katere informacije želite prejeti:

|  |  |
| --- | --- |
|  | potrdite, ali se osebni podatki v zvezi z menoj obdelujejo ali ne (prvi odstavek člena 15); |
|  | omogočite dostop do osebnih podatkov, ki so vsebovani v zbirki osebnih podatkov in se nanašajo name (prvi odstavek člena 15; OPOMBA: Možen je vpogled ali pridobitev kopije, kar označite na koncu obrazca); |
|  | posredujete informacije o namenih obdelave osebnih podatkov (točka (a) prvega odstavka člena 15); |
|  | posredujete informacije o vrstah osebnih podatkov, ki se obdelujejo (točka (b) prvega odstavka člena 15; OPOZORILO: ta seznam ne bo vseboval konkretnih osebnih podatkov oziroma njihove vsebine); |
|  | posredujete informacije o uporabnikih ali kategorijah uporabnikov, ki so jim bili ali jim bodo razkriti osebni podatki (točka (c) prvega odstavka člena 15; OPOZORILO: uporabniki niso uslužbenci upravljavca, ki so pri upravljavcu obdelovali vaše osebne podatke); |
|  | posredujete informacijo o predvidenem obdobju hrambe osebnih podatkov, če pa to ni mogoče, informacije o merilih, ki se uporabljajo za določitev obdobja hrambe (točka (d) prvega odstavka člena 15); |
|  | posredujete informacije o obstoju pravice, da se od upravljavca zahteva popravek ali izbris osebnih podatkov ali omejitev obdelave osebnih podatkov, ali obstoju pravice do ugovora taki obdelavi (točka (e) prvega odstavka člena 15); |
|  | posredujete informacijo o pravici do vložitve pritožbe pri nadzornem organu (točka (f) prvega odstavka člena 15); |
|  | posredujete informacije v zvezi z virom osebnih podatkov, če ti niso bili zbrani od mene (točka (g) prvega odstavka člena 15); |
|  | posredujete informacije o obstoju avtomatiziranega sprejemanje odločitev, vključno z oblikovanjem profilov, ter vsaj v takih primerih smiselne informacije o razlogih zanj, pomenu in predvidenih posledicah take obdelave za mene (točka (h) prvega odstavka člena 15). |

**Opomba: Pri zahtevah glede seznanitve je potrebno smiselno navesti tudi dejavnosti obdelav (zbirk) za katere menite, da tam obdelujemo vaše osebne podatke. Pošta Slovenije v nekaterih zbirkah podatkov ne hrani na način, da bi omogočal iskanje po imenu in priimku, prav tako so podatki tudi v fizični obliki v nestrukturiranih zbirkah, zato vam teh podatkov brez podrobnejših informacij kaj želite in dodatnih podatkov (npr. lokacija, datum, čas) ne bomo mogli poiskati. V takih primerih vas bomo pozvali da nam posredujete dodatne informacije v kolikor želite osebne podatke.**

1. **OPIS ZAHTEVE**

Podrobneje opredelite svoje zahteve, da bomo lahko pripravili ustrezne odgovore in dokumentacijo. Predvsem opišite kaj želite in katere informacije želite. Če prilagate dokumente napišite kaj je priloženo. Če zahtevate vpogled v videoposnetek je potrebno navesti datum, čas (okvirno na pol ure natančno) in lokacijo ko ste se gibali v območju ki ga pokriva naš video nadzorni sistem, podobno velja za snemane telefonske pogovore (datum in čas klica, ter telefonska številka iz katere ste klicali).

1. **PREJEM ODGOVORA**

Pošta Slovenije praviloma posreduje odgovor na naslov posameznika, ki je naveden na njegovem osebnem dokumentu v pisni obliki oz. na elektronskem mediju, če je podatkov več. Posameznik lahko zahteva prejem podatkov tudi na svoj elektronski naslov ali na vpogled (predvsem video posnetki). Označite kam želite prejeti odgovor:

|  |  |
| --- | --- |
|  | Na zgoraj naveden naslov (stalni naslov) |
|  | Na elektronski naslov (navedite): |
|  | Na vpogled (v tem primeru vas bomo kontaktirali, da se dogovorimo za lokacijo in termin) |

**S podpisom te zahteve potrjujem, da so vsi navedeni podatki resnični in točni.**

|  |  |
| --- | --- |
| Kraj in datum: | Ime in priimek (tiskano) in podpis |

1. Podatke ni obvezen, vendar če bo v sistemu več istih oseb (ime in priimek) in ne bo moč iz ostalih podatkov nedvoumno potrditi vaše identitete, vam podatkov ne bomo mogli posredovati. [↑](#footnote-ref-1)
2. Podatek ni obvezen, vendar v primeru da ste poslali zahtevo po pošti ali elektronski pošti brez digitalnega podpisa, potem bomo v primeru dvoma istovetnosti zahtevali dodatne podatke. [↑](#footnote-ref-2)
3. Podatek bo uporabljen izključno za namen kontaktiranja v povezavi s to zahtevo. [↑](#footnote-ref-3)